— У такім выпадку бабуля можа аформіць даверанасць на Ваша імя ў натарыяльнай канторы. Ваша прысутнасць пры гэтым неабавязковая. Для засведчвання даверанасці на распараджэнне маёмасцю неабходна прад’явіць: дакумент, што пацвярджае асобу бабулі; Вашы пашпартныя дадзеныя (можна ксеракопію); калі ёсць — дакумент, які дае права на льготу (пенсіённае пасведчанне або пасведчанне інваліда 1, 2 групы), а таксама дакументы, што пацвярджаюць сваяцкія адносіны паміж вамі. У Вашым выпадку натарыяльны тарыф за засведчванне даверанасці складзе адну базавую велічыню.